روسییادا ۲۰۱۸-جی ایلده کئچیریلهجک پرزیدنت سئچکیلرینده نامیزد اولاجاغینی آچیقلایان تله اپاریجی کسئنییا سوبچاک اؤلکه باشچیسینین دئکابرین ۱۴-ده باش توتاجاق ایللیک مطبوعات کونفرانسیندا ایشتیراک ائتمک نیتیندهدیر.
آخار. آذ خبر وئریر کی، بو بارهده سوبچاکین سئچکی قرارگاهینا یاخین منبعلر اینفورماسییا یاییب. سوبچاکین کونفراسدا ایشتیراک ائده جه یی حالدا روسییا تاریخینده ایلک دفعه اؤلکه باشچیسینین ژورنالیستلرله گؤروشونده اونون پوتنسیال رقیبی ایشتیراک ائتمیش اولاجاق.
معلوماتا گؤره، نامیزد اولاجاغینی بیر قدر اول آچیقلامیش ولادیمیر پوتین نؤوبتی دفعه سئچکی دئباتلاریندا ایشتیراکدان ایمتیناع ائده بیلر. تله اپاریجی ایسه محض بو سببدن پوتینین گؤروشونه گئتمه یی قرارا آلیب. سوبچاکین پوتینه هانسی سواللاری عنوانلایاجاغی هلهلیک موذاکیره ائدیلمهییب. بئله کی، ژورنالیستین آککردیتاسییادان کئچیب کئچمه دیی معلوم دئییل.
قئید ائدک کی، روسییا پرزیدنتینین ایللیک مطبوعات کونفرانسیندا ایشتیراک اوچون آککردیتاسییادان کئچمک اوچون ژورنالیستلره نویابر آیینین ۲۱-دن دئکابرین ۱-نه قدر واخت وئریلیب.
azb_Arab azb_Arab azb_Arab azb_Arab